181.

Déantar achoimre ar leagan amach eagraíochtúil agus ar bhainistíocht na Parlaiminte sa tábla thíos: Tábla 19 Achoimre ar athruithe athstruchtúraithe i Rúnaíocht na Parlaiminte in 2017 Ard-Stiúrthóireacht Athstruchtúrú agus nuachóiriú AS PRES Uachtaránacht Tríd is tríd, bliain chobhsaíochta ab ea 2017 ina ndearnadh comhdhlúthú ar struchtúr eagraíochtúil AS PRES. Tar éis imeacht Stiúrthóir na Stiúrthóireachta um an gCaidreamh le Parlaimintí Náisiúnta, ghlac an Leas-Ardrúnaí freagracht na Stiúrthóireachta go dtí gur ainmníodh Stiúrthóir nua. Lean Stiúrthóir gníomhach na Stiúrthóireachta do na Suíonna Iomlánacha ar aghaidh in 2017 mar nár ainmníodh aon Stiúrthóir nua. Bhí athruithe ann freisin maidir le roinnt post bainistíochta eile. AS IPOL Beartais inmheánacha D’fhan struchtúr eagraíochtúil foriomlán AS PRES cobhsaí in 2017. Ba bheag nár tugadh soláthar foirne an Choiste Speisialta um Sceimhlitheoireacht (TERR) chun críche le suas le 26 bhall foirne IPOL a bheith ath-imlonnaithe chuig coistí sealadacha óna n-aonaid tionscnaimh ó thús an téarma reachtaigh. AS EXPO Beartais Sheachtracha In 2017, níor tharla aon athruithe suntasacha eagrúcháin ná bainistíochta. AS EPRS Seirbhísí Taighde na Parlaiminte Le linn 2017, rinneadh Aonad an Timthriallta Beartais agus an tAonad um Measúnú Tionchair Ex Post a chumasc ina n-eintiteas amháin, dar teideal an tAonad um Meastóireacht Ex Post chun leas a bhaint as na sineirgí atá ann cheana agus an úsáid is fearr is féidir a bhaint as acmhainní. AS COMM Cumarsáid Ceapadh Ard-Stiúrthóir nua an 1 Feabhra 2017. I mí na Nollag 2017, ghlac an Biúró togra le haghaidh atheagrú ar AS COMM. I measc na n-athruithe is suntasaí dá bhforáiltear, tá cruthú Stiúrthóireachta Feachtais agus Stiúrthóireachta Cuairteoirí. Cuimsíonn an struchtúr anois cúig Stiúrthóireacht — na Meáin Chumarsáide, Feachtais, Cuairteoirí, Oifigí Idirchaidrimh agus Acmhainní. AS PERS Pearsanra Rinne am Mheitheal um Scagadh a cuireadh ar bun laistigh de AS Pearsanra d’fhonn eagrú na hoibre a dhéanamh níos éifeachtúla a tuarascáil chríochnaitheach in 2016. Cuireadh torthaí na meithle “um Scagadh” i bhfeidhm trí atheagrú a dhéanamh, atheagrú a d’fhormheas an tArd-Rúnaí i mí Iúil 2017 agus a tháinig i bhfeidhm an 1 Deireadh Fómhair 2017. Chuimsigh sé sin an t-athstruchtúrú seo a leanas, athstruchtúrú a ailíníodh le raonta feidhme nua cúraimí: — aistriú an Aonaid um Chomhionannas agus Éagsúlacht chuig Stiúrthóireacht C; — an tSeirbhís um an gCaidreamh Idirinstitiúideach agus um Idirphlé Sóisialta a chruthú; — cruthú Aonad Front Office na gCúntóirí Parlaiminteacha Creidiúnaithe, a thagann in ionad an Aonaid um an gCaidreamh leis an bPearsanra a bhí ann cheana. — cruthú an Aonaid um Pleanáil Straitéiseach Acmhainní Daonna, ag teacht in ionad an Aonaid um Eagar Inmheánach a bhí ann cheana. — an tAonad um Theidil Aonair agus um Párolla a dheighilt ina dhá n-aonad faoi seach. — cruthú an Aonaid um Uaireanta Oibre agus um Shaoráidí Cúraim Leanaí, lena ndéantar athghrúpáil ar an Aonad um Ghníomhaíocht Shóisialta agus ar an Aonad um Bainistíocht Gairme (an tAonad nua um Fhorbairt Gairme agus um Eitic); — Aonad nua um Acmhainní Daonna agus um Fhaireachán Straitéiseach (an tAonad Acmhainní Daonna a bhí ann cheana); — Aonad um Acmhainní Airgeadais nua (an tAonad um Bainistiú Acmhainní Airgeadais agus um Rialuithe a bhí ann cheana). Is é a bhí i gceist leis an atheagrú gur ghlac cúigear ceann aonaid feidhmeanna nua chucu féin, agus roinnt ball foirne a bheith faoi réir athshannadh cúraimí. AS INLO Bonneagar agus Lóistíocht In 2017, lean AS INLO ar aghaidh lena straitéis atheagraithe agus cuíchóirithe ar earnálacha áirithe gníomhaíochta. Cruthaíodh Aonad nua ar a dtugtar “an tAonad um Rialú Ex Ante agus um Chomhordú Soláthair Phoiblí” i mí Bhealtaine 2017, aonad a rinne an dá sheirbhís a bhí ann cheana a chumasc. Sa bhreis air sin, cruthaíodh seirbhís soláthair i ngach Stiúrthóireacht agus rinneadh é a cheangal go díreach leis an Stiúrthóir. Tugadh isteach seirbhís lárnach i gceannas ar thionscnamh airgeadais a bhainistiú go comhleanúnach ó lár 2017. An 1 Meán Fómhair 2017, aistríodh Aonad na nUiséirí Comhdhála chuig AS INTE. AS INTE Ateangaireacht agus Comhdhálacha In éineacht le haistriú Aonad na nUiséirí Comhdhála, rinneadh breis iarrachtaí go hinmheánach chun an tacaíocht lóistíochta do chomhdhálacha a struchtúrú agus a shruthlíniú. An 11 Nollaig 2017, ghlac an Biúró straitéis nua chun an bainistiú comhdhálacha a nuachóiriú agus cuireadh a chur chun feidhme riaracháin agus lóistíochta de chúram ar AS INTE. Chun obair leantach a dhéanamh maidir leis na cinntí sin, cruthaíodh Stiúrthóireacht nua le haghaidh Eagrú Comhdhálacha. AS TRAD Aistriúchán I mí Feabhra 2017, cruthaíodh Aonad Aistriúcháin na Gaeilge chun go gcomhlíonfaí Rialachán (AE, Euratom) 2015/2264 ón gComhairle maidir le fadú agus céimniú amach na mbeart maolaithe sealadacha a bhaineann leis an nGaeilge. Faoi dheireadh na bliana 2017, bhí 20 ball foirne san Aonad. AS FINS Airgeadas I Meán Fómhair 2017, cruthaíodh an tAonad um Fhaireachán ar Chomhlíonadh faoi fhreagracht dhíreach Ard-Stiúrthóir AS FINS. Tar éis meastóireacht a bheith ann leis an aidhm seirbhísí a sholáthraíonn an riarachán do chúntóirí parlaiminte creidiúnaithe (CPCanna) a fheabhsú, chinn an tArd-Rúnaí i mí Dheireadh Fómhair 2017 roinnt feidhmeanna a aistriú ó AS FINS chuig AS PERS. Áirítear orthu sin gníomhaíochtaí “deasc thosaigh” agus gníomhaíochtaí a bhaineann le hearcú CPCanna agus lena misean. Ina theannta sin, rinneadh Seirbhís um Oiliúint Ghairmiúil na bhFeisirí a aistriú. Tháinig na haistrithe i bhfeidhm in 2018. AS ITEC Nuálaíocht agus Tacaíocht Theicneolaíoch Ón 1 Eanáir 2017, bunaíodh an t-eintiteas riaracháin ar a dtugtar Príomhoifigeach Slándála na gCóras Faisnéise (CISO). Is é atá ann ná Aonad um Shlándáil TFC le dhá roinn, i.e. Bainistiú Slándála agus Oibríochtaí Slándála. AS SAFE Slándáil agus Sábháilteacht I mí an Mheithimh 2016 rinne an Biúró bunú Aonaid nua um Chosaint laistigh den Stiúrthóireacht um Gharshlándáil agus um Chúnamh, Slándáil agus Sábháilteacht a fhormheas. Tugadh an nós imeachta chun an post mar cheann aonaid a chomhlánú chun críche go luath in 2017.